|  |  |
| --- | --- |
| Številka: 005/2024  Datum: 19. 9. 2024 |  |

Na podlagi sedmega odstavka 57. člena Zakona o javnih uslužbencih (Uradni list RS, št. 63/07 – UPB3, 65/08 in 40/12-ZUJF) in 25. člena Zakona o delovnih razmerjih (Uradni list RS, št. 21/13 (78/13 popr.)) Javni zavod za turizem in kulturo Kočevje, Trg zbora odposlancev 62, 1330 Kočevje, objavlja prosto strokovno tehnično delovno mesto za nedoločen čas

**SAMOSTOJNI STROKOVNI DELAVEC VII/2**

Kandidati, ki se bodo prijavili na razpisano delovno mesto, morajo izpolnjevati naslednje pogoje:

* univerzitetna izobrazba ali visoka strokovna izobrazba s specializacijo oziroma magisterijem (druga bolonjska stopnja),
* najmanj eno (1) leto ustreznih delovnih izkušenj,
* Posebna znanja:
* znanje vsaj dveh svetovnih jezikov (enega višja raven, drugega osnovna raven znanja),
* znanje uporabe osebnega računalnika in računalniških programov,
* odlične komunikacijske ter organizacijske sposobnosti.

1. Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katerega se zahteva ena stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Naloge na delovnem mestu so:

* Promocija in prodaja turističnih programov in izdelkov.
* Izobraževanje in zbiranje podatkov za potrebe lokalne in širše turistične promocije.
* Priprava dokumentacije in sodelovanje z računovodstvom zavoda.
* Usklajevanje in pospeševanje delovanja vseh lokalnih dejavnikov na področju turizma.
* Pripravljanje programov, predlogov, pobud, poročil in analiz s področja turizma za direktorja zavoda, svet zavoda in ustanovitelja.
* Izvajanje letnega programa zavoda na področju turizma in pripravljanje poročil o realizaciji.
* Sodelovanje in komuniciranje z izvajalci in uporabniki programov s področja turizma.
* Promocija programov, prireditev in proizvodov na področju turizma.
* Sodelovanje pri načrtovanju razvoja turizma v občini.
* Spremljanje in analiziranje turizma v občini.
* Pripravljanje poslovnih poročil za sektor Turizem.
* Sodelovanje pri izvedbi inventure.
* Izvajanje ukrepov s področja varstva pri delu in požarne varnosti,
* Zagotavljanje poslovne tajnosti pri delovanju zavoda,
* Opravljanje drugih delovnih nalog, ki jih določajo normativni akti, program in sklepi sveta zavoda.
* Opravljanje drugih nalog, iste ali podobne stopnje zahtevnosti, po nalogu direktorja.

Z izbranim kandidatom bo sklenjeno delovno razmerje za nedoločen čas, s polnim delovnim časom ter poskusnim delom pet (5) mesecev. Izbrani kandidat bo delo opravljal v prostorih Javnega zavoda za turizem in kulturo Kočevje, Trg zbora odposlancev 62, 1330 Kočevje, na delovnem mestu Samostojni strokovni delavec VII/2.

**Prijava na delovno mesto mora vsebovati:**

1. Izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, pri kateri je bila izobrazba pridobljena.
2. Opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (kandidat navede datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu z navedbo stopnje zahtevnosti – npr. ali gre za VI. ali VII. stopnjo zahtevnosti),
3. Navedba posebnih znanj in opis pridobitve posebnih znanj z dokazili.

Zaželeno je, da prijava vsebuje tudi kratek življenjepis (elektronski naslov) ter da kandidat v njej poleg formalne izobrazbe navede tudi druga znanja, veščine in izkušnje, ki jih je pridobil.

Kandidati vložijo prijave v pisni obliki, ki jo pošljejo v zaprti ovojnici z označbo »**Javna objava za prosto delovno mesto – Samostojni strokovni delavec VII/2**« na naslov: Javni zavod za turizem in kulturo Kočevje, Trg zbora odposlancev 62, 1330 Kočevje, in sicer **najkasneje v roku šestih (6) dni po objavi.** V postopku bodo upoštevane samo pravočasno prispele in popolne prijave.

Za pisno obliko prijave šteje tudi elektronska oblika, poslana na naslov [vesna.malnar@kocevsko.com](mailto:vesna.malnar@kocevsko.com), pri čemer veljavnost prijave ni pogojena z elektronskim podpisom.

Kandidati bodo o izboru / neizboru pisno po elektronski pošti obveščeni najkasneje v osmih dneh po zaključenem postopku izbire.

Informacije o izvedbi javne objave lahko dobite na telefonski številki (01) 82 00 94 87 ali elektronskem naslovu [vesna.malnar@kocevsko.com](mailto:vesna.malnar@kocevsko.com).

V besedilu natečaja uporabljeni izrazi, zapisani v moški spolni slovnični obliki, so uporabljeni nevtralno za ženske in moške.

**Javni zavod za turizem in kulturo Kočevje**

direktorica

Vesna Malnar Memedovič